তিনিদিনীয়া ভ্ৰমণসূচীৰে অসমলৈ অহা ৰাষ্ট্ৰপতি ৰামনাথ কোবিন্দৰ কনভয়ৰ খুন্দাত আজি এজন লোকৰ মৃত্যু ঘটাৰ পিছত আন এক বিপৰ্যয়ে দেখা দিলে।
আজি ৰাষ্ট্ৰপতি কোবিন্দ উঠি যোৱা হেলিকপ্তাৰ খন আবদ্ধ হৈ পৰে বোকাৰ মাজত।
বোকাখাতৰ ৰাজহুৱা খেলপথাৰত বিশেষ হেলিকপ্টাৰ যোগে অৱতৰণ কৰাৰ পাছতেই বোকাত আবদ্ধ হৈ পৰে ৰাষ্ট্ৰপতি গৰাকী উঠি অহা বিশেষ হেলিকপ্টাৰ খন।
অৱশ্যে টেক্টৰ ব্যৱহাৰ কৰি হেলিকপ্টাৰ খন বোকাৰ পৰা উদ্ধাৰ কৰা হয়।
দেশৰ ৰাষ্ট্ৰপতি গৰাকী কাজিৰঙা ভ্ৰমণ কৰাৰ কথা প্ৰশাসন তথা বিভাগীয় কৰ্তৃপক্ষই আগতীয়াকৈ গম পোৱাৰ পাছত অস্থায়ী হেলিপেড তৈয়াৰ কৰা হৈছিল।
সেই হেলিপেডৰ পৰীক্ষণ কৰাৰ পাছতো কিয় এনে কাণ্ড হবলৈ পালে তাকে লৈ সচেতন মহলৰ মাজত এতিয়া প্ৰশ্নৰ উদ্ৰেক ঘটিছে ।
বিভাগীয় কৰ্তৃপক্ষৰ ভুলৰ বাবে নে প্ৰাকৃতিক দুৰ্যোগৰ বাবে এনে হল সেয়া অৱশ্যে এতিয়ালৈকে স্পষ্ট হোৱা নাই।
ইপিনে আজি ৰাষ্ট্ৰপতিৰ কয়ভয়ৰ সৈতে যোৱা এখন বাহনে মহতিয়াই নিলে বোকাখাতৰ মিলনপুৰৰ ৰামেশ্বৰ ৰবিদাস নামৰ লোকজনক। ফলত লোক জনৰ থিতাতে মৃত্যু ঘটে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
